**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

 **Λιβαδειά 6/08/2021**

 **Αριθμ. Πρωτ. 14681**

**ΑΠΟΣΠΑΣΜΑ**

**Από το πρακτικό της αριθμ. 24ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 217**

**΄Εγκριση Πρωτοκόλλου Προσωρινής και Οριστικής Παραλαβής του έργου : «ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017 .**

Στη Λιβαδειά σήμερα 03η Αυγούστου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 14244/30-07-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7), εκ των οποίων ένα(1) αναπληρωματικό, ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Καλογρηάς Αθανάσιος

 2. Νταντούμη Ιωάννα 2. Παπαϊωάννου Λουκάς

3. Καράβα Χρυσοβαλάντου – Βασιλική 3. Μπράλιος Νικόλαος

4. Μερτζάνης Κωνσταντίνος

 5. Σαγιάννης Μιχαήλ (αναπληρωματικό μέλος)

6. Καπλάνης Κωνσταντίνος

7. Καραμάνης Δημήτριος Αν και είχαν νόμιμα προσκληθεί

Εισηγούμενος το 9ο θέμα της υπ αριθμ . 14244/30-07-2021 πρόσκλησης, το οποίο συζητήθηκε ως 10ο θέμα της ημερήσιας διάταξης , έθεσε υπόψη των μελών την με αριθ. πρωτ. 14102/29-07-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

*Για την κατασκευή του έργου συντάχθηκε η υπ΄ αριθμό 153/02-08-2017 μελέτη από την Τεχνική Υπηρεσία, προϋπολογισμού δαπάνης 123.000,00€ (συμπεριλαμβανομένου του ΦΠΑ).*

*Αντικείμενο του έργου είναι η η εκτέλεση εργασιών για την αποκατάσταση ζημιών που έλαβαν χώρα στις 17/06/17 & 18/06/17 , στην Τοπική Κοινότητα Δαύλειας και στην Τοπική Κοινότητα Αγ. Βλασίου στον Καλλικρατικό Δήμο Λεβαδέων, σε τοίχους από σκυρόδεμα και από αργολιθοδομή, καθώς και σε τμήματα οδοστρώματος.*

*Το έργο περιλαμβάνει έργα οδοποιίας και οικοδομικά.*

*Συγκεκριμένα εκτελέστηκαν οι παρακάτω εργασίες :*

1. Καθαιρέσεις των τοίχων που έχουν πληγεί από τη θεομηνία.

 2. Εκσκαφές για τη θεμελίωση των τοίχων που θα κατασκευαστούν εκ νέου, μετά τη θεομηνία.

 3. Αποκατάσταση τοίχου αντιστήριξης στο Δημοτικό σχολείο Δαύλειας, κατά ένα μέρος με οπλισμένο σκυρόδεμα C20/25, σε μήκος 60,00 m και ύψος 3,40 m και κατά ένα άλλο μέρος με κατασκευή αργολιθοδομής, σε μήκος 80,00 m και ύψος 1,60 m.

4. Αποκατάσταση τοίχου αντιστήριξης, με οπλισμένο σκυρόδεμα C20/25, στο αλσύλλιο Αγ. Βλασίου, σε μήκος 10,00 m και ύψος 1,50 m.

5. Αποκατάσταση εσωτερικών οδών στην Τοπική Κοινότητα Δαύλειας, με κατασκευή ασφαλτικής στρώσης κυκλοφορίας αστικού τύπου.

*Με την υπ αριθμόν 245/2018 απόφαση της οικονομικής επιτροπής καταρτίστηκαν οι όροι της διακήρυξης της δημοπρασίας του έργου : “ ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017”.*

*Με την υπ’ αριθμόν 386/2018 απόφαση της Οικονομικής Επιτροπής εγκρίθηκε το Πρακτικό του Διαγωνισμού του έργου που έγινε στις 09/07/2018 και ανατέθηκε η εκτέλεση του έργου στην εταιρεία «ΑΡΧΙΤΡΟΝ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ». με διακριτικό τίτλο «ΑΡΧΙΤΡΟΝ Α.Τ.Ε.» , με μέση τεκμαρτή έκπτωση 43,05% .*

*Η Σύμβαση (17SYMV001531083 2017-06-14) για την κατασκευή του έργου υπογράφηκε μεταξύ της Δημάρχου Λεβαδέων και του αναδόχου, ποσού 70.320,87 € (με Φ.Π.Α.), εκ των οποίων 41.305,85 € αξία εργασιών , 7.435,05 € εργολαβικό όφελος, 7.311,14 € απρόβλεπτα , 158,34 € αναθεώρηση και 13.610,49 € για Φ.Π.Α..*

* *Με την υπ’ αριθμόν 236/2019 Απόφαση του Δημοτικού Συμβουλίου του Δήμου Λεβαδέων, εγκρίθηκε ο 1ος Ανακεφαλαιωτικός Πίνακας του έργου .*
* *Με την υπ’ αριθμόν 387/2019 Απόφαση του Δημοτικού Συμβουλίου του Δήμου Λεβαδέων, εγκρίθηκε ο 2ος Ανακεφαλαιωτικός Πίνακας του έργου .*

*Το έργο περαιώθηκε εμπρόθεσμα στις 17/10/2019 (υπ' αριθμ. 23785/18/10/2019 βεβαίωση περάτωσης εργασιών) .*

*Η Τελική Επιμέτρηση υποβλήθηκε στις 18-12-2017 .*

*Η Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες σύμφωνα με την τεχνική περιγραφή και τα σχέδια της μελέτης, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση. Προχώρησε στην συνέχεια κατά το εφικτό στον ποιοτικό έλεγχο των παραλαμβανόμενων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά σχέδια και τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναγράφονται στο παρόν και αναφέρονται στην τελική επιμέτρηση του έργου .*

*Η Επιτροπή αφού σύγκρινε την βεβαίωση περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται οριστική .*

*Η Επιτροπή προέβη στην Προσωρινή και Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής και Οριστικής Παραλαβής του έργου : «ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017 » στις είκοσι Ιουλίου του 2021 (20-07-.2021).*

*Κατόπιν όλων των ανωτέρω καλούνται τα μέλη της Οικονομικής Επιτροπής του Δήμου Λεβαδέων να αποφασίσουν για την έγκριση του Πρωτοκόλλου Προσωρινής και Οριστικής Παραλαβής του έργου :« ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017 »* , *όπως προβλέπεται από τον νόμο, ( άρθρα 170-172 του Ν. 4412/2016*

 Η Οικονομική Επιτροπή λαμβάνοντας υπόψη :

-Το υπ΄ αρ. πρωτ. 14102/29-07-2021 έγγραφο της Δ/νσης Τεχνικών Υπηρεσιών του Δήμου Λεβαδέων

-Την 386/2018 (ΑΔΑ:ΨΖ66ΩΛΗ-ΛΣΚ) απόφασή της

- τις υπ΄αριθμ. 236/2019/2021 (ΑΔΑ:ΨΙΣΘΩΛΗ-Ν18) *,* 387/2019 (ΑΔΑ:6ΧΓΖΘΩΛΗ-ΩΜΒ) και 9/2021 (ΑΔΑ:ΨΡ6ΓΩΛΗ-ΟΤΝ)αποφάσεις του Δημοτικού Συμβουλίου

-το από 20-07-2021 Πρωτόκολλο Προσωρινής και Οριστικής Παραλαβής του έργου **:** «ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017», που είχε διανεμηθεί

-Τις διατάξεις του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17

-Τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136)

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει το από 20-07-2021 Πρωτόκολλο Προσωρινής και Οριστικής Παραλαβής της δημόσιας σύμβασης: «ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ ΣΤΙΣ 17 ΚΑΙ 18 ΙΟΥΝΙΟΥ 2017»που παρέλαβε η επιτροπή που έχει ορισθεί με την 9/2021 (ΑΔΑ:ΨΡ6ΓΩΛΗ-ΟΤΝ)απόφαση του Δημοτικού Συμβουλίου.

**Η απόφαση πήρε αριθμό 217/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 6-08-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Νταντούμη Ιωάννα

2. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

3 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Καραμάνης Δημήτριος